
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 443 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανάθεση αρμοδιοτήτων των άρθρων 24, 26, 66 
και 69Γ του ν. 4270/2014 επί των δαπανών που 
διενεργούνται από τις Περιφερειακές Υπηρεσίες 
του Σώματος Επιθεώρησης Εργασίας (Σ.Ε.Π.Ε.) 
του Υπουργείου Εργασίας Κοινωνικής Ασφάλισης 
και Κοινωνικής Αλληλεγγύης, στις Δημοσιονομι¬ 
κές Υπηρεσίες Εποπτείας και Ελέγχου (ΔΥΕΕ) του 
Γ. Λ. Κράτους. 

2 Μετατροπή δύο θέσεων ιδιωτικού δικαίου αορί¬ 
στου χρόνου σε οργανικές θέσεις δημοσίου δικαί¬ 
ου. 

3 Αύξηση ωραρίου εργασίας προσωπικού ΙΔΑΧ 
μειωμένου ωραρίου στο ΝΠΔΔ «Πολιτιστικός και 
Αθλητικός Οργανισμός Δήμου Γαλατσίου» "ΒΑΣΙ¬ 
ΛΗΣ ΠΑΠΑΔΙΟΝΥΣΙΟΥ". 


ΑΠΟΦΑΣΕΙΣ 

Αριθμ. οικ. 4239/Δ9.14 74 (1) 

Ανάθεση αρμοδιοτήτων των άρθρων 24, 26, 66 
και 69Γ του ν. 4270/2014 επί των δαπανών που 
διενεργούνται από τις Περιφερειακές Υπηρεσί¬ 
ες του Σώματος Επιθεώρησης Εργασίας (Σ.Ε.Π.Ε.) 
του Υπουργείου Εργασίας Κοινωνικής Ασφάλισης 
και Κοινωνικής Αλληλεγγύης, στις Δημοσιονομι¬ 
κές Υπηρεσίες Εποπτείας και Ελέγχου (ΔΥΕΕ) του 
Γ. Λ. Κράτους. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: α) του άρθρου 24, παρ. 3γ του 
ν. 4270/2014 (Α' 143), «Αρχές διαχείρισης και εποπτεί¬ 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις», όπως αντικαταστάθηκε 
με το άρθρο ένατο, παρ. 2 του ν. 4393/2016 (Α' 106) και 
συμπληρώθηκε με το άρθρο 58, παρ. 1 γ του ν. 4438/2016 
(Α' 220), 


β) του άρθρου 90 του Κώδικα, ο οποίος κυρώθηκε με 
το άρθρο πρώτο του π.δ. 63/2005 (Α' 98) «Κωδικοποίηση 
της νομοθεσίας για την κυβέρνηση και τα κυβερνητικά 
όργανα», 

γ) του π.δ. 113/2014 «Οργανισμός Υπουργείου Εργα¬ 
σίας, Κοινωνικής Ασφάλισης και Πρόνοιας (ΦΕΚ180/Α'), 
όπως ισχύει, 

δ) του π.δ. 111/2014 «Οργανισμός Υπουργείου Οικο¬ 
νομικών» (Α' 178), 

ε) της Υ29/8.10.2015 απόφασης του Πρωθυπουρ¬ 
γού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ Β' 
2168/9.10.2015). 

2. Την αριθμ. 49223/Δ9.13322/11.11.2015 (ΦΕΚ Β' 
2423/11.11.2015) απόφαση για τη «Μεταβίβαση αρμοδι¬ 
οτήτων του Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης στο Γενικό Γραμματέα του 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης, στον Ειδικό Γραμματέα του Σώματος 
Επιθεώρησης Εργασίας (ΣΕΠΕ),στους προϊσταμένους 
Γενικών Διευθύνσεων, Διευθύνσεων και Τμημάτων του 
Υπουργείου και στους προϊσταμένους των Διευθύνσε¬ 
ων και των Τμημάτων του ΣΕΠΕ», όπως τροποποιήθη¬ 
κε από την αριθμ. 61701/Δ9.16482/29.12.2015 (ΦΕΚ Β' 
3024/31.12.2015) απόφαση του Υπουργού Εργασίας, Κοι¬ 
νωνικής Ασφάλισης και Κοινωνικής Αλληλεγγύης και την 
αριθμ. 23095/Δ9.6014/23.5.2014 (ΦΕΚ Β' 1571/3.6.2016). 

3. Την αριθμ. 2/95592/0026/8.12.2016 εγκύκλιο της Δ/ 
νσης Συντονισμού και Ελέγχου Εφαρμογής Δημοσιολο- 
γιστικών Διατάξεων (ΑΔΑ: ΩΛ8ΛΗ-ΠΛΡ). 

4. Το γεγονός ότι δεν έχει ολοκληρωθεί η εφαρμογή 
της διαδικασίας ηλεκτρονικής διακίνησης εγγράφων 
του άρθρου 69 ΣΤ του ν. 4270/2014 για τις δαπάνες που 
διενεργούνται από τις Περιφερειακές Υπηρεσίες του Σώ¬ 
ματος Επιθεώρησης Εργασίας. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

6. Την αριθμ. α) οικ.56973/503/8.12.2016 εισήγηση της 
Γενικής Διευθύντριας Οικονομικών Υπηρεσιών (άρθρο 
24, παρ. 5ε, ν. 4270/2014). 

7. Την υφιστάμενη υπηρεσιακή ανάγκη ορθής εκτέ¬ 
λεσης του προϋπολογισμού του Υπουργείου Εργασίας 
Κοινωνικής Ασφάλισης και Κοινωνικής Αλληλεγγύης σε 
περιφερειακό επίπεδο, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'443/15.02.2017 


Άρθρο 1 

Ανάθεση αρμοδιοτήτων 

Αναθέτουμε στις κατά τόπον αρμόδιες Δημοσιονο¬ 
μικές Υπηρεσίες Εποπτείας και Ελέγχου του Γενικού 
Λογιστηρίου του Κράτους (ΔΥΕΕ) άρθρο 69 παρ. 1 του 
ν. 4270/2014 την άσκηση αρμοδιοτήτων των παραγρά¬ 
φων 4 και 5,καθώς και των άρθρων 26,66 και 69Γ του 
ν. 4270/2014 για δαπάνες που διενεργούνται από τις 
Περιφερειακές Υπηρεσίες του Σώματος Επιθεώρησης 
Εργασίας (Σ.ΕΠ.Ε) του Υπουργείου Εργασίας Κοινωνικής 
Ασφάλισης και Κοινωνικής Αλληλεγγύης. 

Άρθρο 2 

Καθορισμός Αρμοδιοτήτων 

Οι αρμοδιότητες που ανατίθενται κατά το άρθρο 1 της 
παρούσας είναι οι ακόλουθες: 

1. Κατάρτιση του σχεδίου απόφασης ανάληψης υπο¬ 
χρεώσεων, κατόπιν τεκμηριωμένου αιτήματος του δια- 
τάκτη και καταχώρηση των αναλαμβανόμενων δεσμεύ¬ 
σεων στα οικεία λογιστικά βιβλία. 

2. Έλεγχος τήρησης των περί ανάληψης υποχρεώσεων 
διατάξεων και παροχή βεβαίωσης επί των σχεδίων των 
σχετικών πράξεων, για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

3. Σύνταξη έκθεσης προς την αρμόδια ΔΥΕΕ για θέματα 
του Υπουργείου Εργασίας Κοινωνικής Ασφάλισης και 
Κοινωνικής Αλληλεγγύης, σύμφωνα με τις διατάξεις της 
παραγράφου 3δ του άρθρου 66 του ν. 4270/2014 όπως 
ισχύει και του περί ανάληψης υποχρεώσεων από τους 
διατάκτες προεδρικού διατάγματος (π.δ. 80/2016). 

4. Έλεγχος και εκκαθάριση δαπανών με βάση τα πλήρη 
και νόμιμα δικαιολογητικά αυτών, που τους αποστέλλο- 
νται από τις αρμόδιες περιφερειακές υπηρεσίες. 

5. Έκδοση τίτλου για την πληρωμή των δαπανών, μέσα 
στα καθοριζόμενα κατά μήνα όρια πληρωμών και εντός 
των προβλεπομένων προθεσμιών από το ενωσιακό και 
εθνικό κανονιστικό πλαίσιο. 

6. Σύνταξη έκθεσης επί διαφωνιών με το διατάκτη ως 
προς τη νομιμότητα και κανονικότητα των εκκαθαρι- 
ζόμενων δαπανών και υποβολή της μετά του σχετικού 
φακέλου στη Διεύθυνση Συντονισμού και Ελέγχου Εφαρ¬ 
μογής Δημοσιολογιστικών Διατάξεων με σχετική κοινο¬ 
ποίηση στην αρμόδια Γενική Διεύθυνση Δημοσιονομι¬ 
κών Ελέγχων του Γενικού Λογιστηρίου του Κράτους (Γ.Λ. 
Κράτους), σύμφωνα με τα οριζόμενα στην παράγραφο 
1 του άρθρου 26 του ν. 4270/2014. 

7. Σύνταξη έκθεσης προς την αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπου ελέγχου. 

8. Αποστολή αναφορών στην αρμόδια ΓΔΟΥ για την 
τήρηση του Μητρώου Δεσμεύσεων. 

9. Τακτοποίηση των χρηματικών ενταλμάτων προπλη¬ 
ρωμής. 

10. Εισήγηση αρμοδίως για καταλογισμό δημόσιου 
υπολόγου, καθώς και λαβόντα αχρεώστητης πληρωμής. 

11. Παροχή απόψεων στα Δικαστήρια κατά λόγο αρ¬ 
μοδιότητας, εκτέλεση δικαστικών αποφάσεων και κοι¬ 
νοποίηση στην αρμόδια ΔΥΕΕ για θέματα του Υπουρ¬ 
γείου Εργασίας Κοινωνικής Ασφάλισης και Κοινωνικής 


Αλληλεγγύης των δικαστικών αποφάσεων αυτών από 
τις οποίες προκύπτει επιβάρυνση στον προϋπολογισμό 
του φορέα. 

12. Μέριμνα για την αποτροπή συσσώρευσης οφειλών. 

13. Τήρηση των λογιστικών βιβλίων που προβλέπονται 
από τις ισχύουσες διατάξεις. 

14. Καταχώρηση των στοιχείων των δικαιούχων δαπα¬ 
νών και τήρηση του μητρώου αυτών. 

15. Αποκατάσταση πάγιων προκαταβολών. 

16. Παρακολούθηση του βιβλίου υπολόγων και ει¬ 
σήγηση στον ΓΔΟΥ για την έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και εισήγηση στον αρ¬ 
μόδιο Επίτροπο του Ελεγκτικού Συνεδρίου για τον κα¬ 
ταλογισμό του υπερήμερου υπολόγου, σύμφωνα με τις 
κείμενες διατάξεις. 

17. Παραγωγή στο Ολοκληρωμένο Πληροφοριακό Σύ¬ 
στημα Δημοσιονομικής Πολιτικής (ΟΠΣΔΠ) ηλεκτρονικών 
εντολών μεταφοράς και πίστωσης λογαριασμού προς την 
Τράπεζα της Ελλάδος για την εξόφληση των εκδιδόμενων 
χρηματικών ενταλμάτων με πίστωση των τραπεζικών λο¬ 
γαριασμών των δικαιούχων και την απόδοση των διενερ- 
γούμενων κρατήσεων υπέρ τρίτων σε αυτούς. 

18. Μέριμνα για τη διενέργεια συμψηφισμών και από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών. 

19. Καταχώρηση στοιχείων και τήρηση των Μητρώων 
Κατασχέσεων και Εκχωρήσεων. 

Άρθρο 3 

Περιφερειακές Υπηρεσίες 

Οι αρμοδιότητες, όπως καθορίζονται στο άρθρο 2 της 
παρούσας, ασκούνται για τις δαπάνες των παρακάτω 
Περιφερειακών Υπηρεσιών του Σώματος Επιθεώρησης 
Εργασίας του Υπουργείου Εργασίας Κοινωνικής Ασφά¬ 
λισης και Κοινωνικής Αλληλεγγύης (Σ.Ε.ΠΕ.): 

ι) Περιφερειακές Διευθύνσεις Επιθεώρησης Εργασια¬ 
κών Σχέσεων του άρθρου 46 του π.δ. 113/2014 (ΦΕΚ180/ 
Α' 29.8.2014) και των τμημάτων που συγκροτούν αυτές. 

ιι) Περιφερειακές Διευθύνσεις Επιθεώρησης Ασφάλει¬ 
ας και Υγείας στην Εργασία,(άρθρο 47 π.δ. 113/2014 / 
ΦΕΚ 180/Α' 29.8.2014) και των τμημάτων που συγκρο¬ 
τούν αυτές. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2017 
Οι Υπουργοί 

Εργασίας Κοινωνικής Ασφάλισης 

και Κοινωνικής Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΕΥΚΛΕΙΔΗΣ ΤΣΑΚΑΛΩΤΟΣ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 





Τεύχος Β'443/15.02.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 5231/Δ9.1788 (2) 

Μετατροπή δύο θέσεων ιδιωτικού δικαίου αορίστου 
χρόνου σε οργανικές θέσεις δημοσίου δικαίου. 

Η ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 27 του ν. 4320/2015 (ΦΕΚ 
29 Α') «Ρυθμίσεις για τη λήψη άμεσων μέτρων για την 
αντιμετώπιση της ανθρωπιστικής κρίσης, την οργάνω¬ 
ση της Κυβέρνησης και των Κυβερνητικών οργάνων και 
λοιπές διατάξεις». 

2. Τις διατάξεις των άρθρων 50, 51 παρ. 2, 52 παρ. 1, 
54,55 και 56 παρ. 2 57 παρ. 1 του π.δ. 113/2014 «Οργα¬ 
νισμός Υπουργείου Εργασίας, Κοινωνικής Ασφάλισης και 
Πρόνοιας» (ΦΕΚ 180 Α'), όπως ισχύει. 

3. Τις διατάξειςτου π.δ. 125/2016 (ΦΕΚ 210 Α') «Διορισμός 
Υπουργών, Αναπληρωτών Υπουργών και Υφυπουργών». 

4. Την αριθμ. 35561/Δ9.14690/2016 (ΦΕΚ 1306/τ.Γ7 

20.12.2016) απόφαση αυτοδίκαιης λύσης υπαλληλικής 
σχέσης ενός (1) υπαλλήλου με σχέση εργασίας ιδιωτικού 
δικαίου αορίστου χρόνου κατηγορίας ΠΕ, ειδικότητας 
Διοικητικού Οικονομικού. 

5. Την αριθμ. 39693/Δ9.10357/2016 (ΦΕΚ 850/τ.Γ7 

13.9.2016) απόφαση αυτοδίκαιης λύσης υπαλληλικής 
σχέσης ενός (1) υπαλλήλου με σχέση εργασίας ιδιωτικού 
δικαίου αορίστου χρόνου κατηγορίας ΠΕ, ειδικότητας 
Διοικητικού Οικονομικού, αποφασίζουμε: 

Α. Τη μετατροπή μιας (1) θέσης ιδιωτικού δικαίου 
αορίστου χρόνου της Κεντρικής Υπηρεσίας του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης, κατηγορίας ΠΕ, ειδικότητας Διοικητικού 
Οικονομικού, μετά την λύση της υπαλληλικής σχέσης του 
υπαλλήλου που την κατείχε, σε οργανική θέση μόνιμου 
προσωπικού κλάδου ΠΕ Διοικητικού Οικονομικού. 

Β.Τη μετατροπή μιας (1) θέσης ιδιωτικού δικαίου αο¬ 
ρίστου χρόνου του Σώματος Επιθεώρησης Εργασίας, 
κατηγορίας ΠΕ, ειδικότητας Διοικητικού Οικονομικού, 
μετά την λύση της υπαλληλικής σχέσης του υπαλλήλου 
που την κατείχε, σε οργανική θέση μόνιμου προσωπικού 
κλάδου ΠΕ Διοικητικού Οικονομικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2017 
Η Υπουργός 

ΕΥΤΥΧΙΑ ΑΧΤΣΙΟΓΛΟΥ 


(3) 

Αύξηση ωραρίου εργασίας προσωπικού ΙΔΑΧ 
μειωμένου ωραρίου στο ΝΠΔΔ «Πολιτιστικός και 
Αθλητικός Οργανισμός Δήμου Γαλατσίου» "ΒΑΣΙ¬ 
ΛΗΣ ΠΑΠΑΔΙΟΝΥΣΙΟΥ". 

Με την υπ' αριθμ. 213/12.12.2016 απόφαση του 


Διοικητικού Συμβουλίου του ΝΠΔΔ «Πολιτιστικός 
και Αθλητικός Οργανισμός Δήμου Γαλατσίου» "ΒΑ¬ 
ΣΙΛΗΣ ΠΑΠΑΔΙΟΝΥΣΙΟΥ", που εκδόθηκε σύμφωνα με 
τις διατάξεις του άρθρου 8 παρ. 1 του ν. 4368/2016, 
κατόπιν της υπ' αριθμ. Πρωτ. 313/1.4.2016 αίτησης 
της Ελισσάβετ Διονυσοπούλου, της υπ'αριθμ. Πρωτ. 
325/4.4.2016 αίτησης του Δημητρίου - Γερασίμου 
Κωτσή, της υπ' αριθμ. Πρωτ. 320/1.4.2016 αίτη¬ 
σης του Σπύρου Παπαδάτου, της υπ' αριθμ. Πρωτ. 
317/1.4.2016 αίτησης του Πέτρου Καψάλη, της υπ' 
αριθμ. Πρωτ. 316/1.4.2016 αίτησης της Ειρήνης Μαύ¬ 
ρου, της υπ'αριθμ. Πρωτ. 315/1.4.2016 αίτησηςτης Ρο¬ 
δοθέας Αβερκίου, της υπ'αριθμ. Πρωτ. 312/1.4.2016 
αίτησης της Ελένης Μαρκάκη, της υπ' αριθμ. Πρωτ. 
310/1.4.2016 αίτησης της Ρουμπινής Ζυμή, της υπ' 
αριθμ. Πρωτ. 311/1.4.2016 αίτησης του Κωνσταντί¬ 
νου Κοντού, της υπ' αριθμ. 82/1.2.2017 βεβαίωσης 
του ΝΠΔΔ «Πολιτιστικός και Αθλητικός Οργανισμός 
Δήμου Γαλατσίου» "ΒΑΣΙΛΗΣ ΠΑΠΑΔΙΟΝΥΣΙΟΥ"περί 
μη ύπαρξης ενεργών συμβάσεων ορισμένου χρόνου 
ειδικοτήτων ΠΕ Ζωγράφων, ΤΕ Μουσικών, ΤΕ Φωτο¬ 
γράφων, ΤΕ Σκηνοθετών και ΠΕ Γυμναστών και της 
υπ' αριθμ. Πρωτ. 8665/3260/3.2.2017 εγκριτικής 
απόφασης της Αποκεντρωμένης Διοίκησης Αττικής, 
αυξάνεται το ωράριο εργασίας στο ανώτατο όριο της 
πλήρους απασχόλησης με σχέση εργασίας ιδιωτικού 
δικαίου αορίστου χρόνου των υπαλλήλων, Διονυσο- 
πούλου Ελισσάβετ του Σάββα ειδικότητας ΠΕ Ζωγρά¬ 
φων, Κωτσή Δημητρίου - Γεράσιμου του Γεωργίου 
ειδικότηταςΤΕ Σκηνοθετών, Παπαδάτου Σπυρίδωνα 
του Γεράσιμου ειδικότηταςΤΕ Μουσικών, Καψάλη 
Πέτρου του Δημητρίου ειδικότηταςΤΕ Μουσικών, 
Μαύρου Ειρήνη του Εμμανουήλ ειδικότητας ΠΕ Γυ¬ 
μναστών, Αβερκίου Ροδοθέα του Μιχαήλ ειδικότητας 
ΠΕ Γυμναστών, Μαρκάκη Ελένη του Μανούσου ειδι¬ 
κότητας ΠΕ Γυμναστών, Ζυμή Ρουμπινή του Γεωργίου 
ειδικότητας ΠΕ Γυμναστών και Κοντού Κωνσταντίνου 
του Χαραλάμπους ειδικότηταςΤΕ Φωτογράφων. 

Από την παρούσα απόφαση προκύπτει δαπάνη ύψους 
251.000,00€ που θα καλυφθεί από το ΝΠΔΔ. 

(Αριθμ. οικονομικής βεβαίωσης του ΝΠΔΔ «Πολιτι¬ 
στικός και Αθλητικός Οργανισμός Δήμου Γαλατσίου» 
"ΒΑΣΙΛΗΣ ΠΑΠΑΔΙΟΝΥΣΙΟΥ": 83/1.2.201 7). 

(Αριθμ. απόφ. Αποκεντρωμένης Διοίκησης Αττικής: 
οικ. 10349/3847/7.2.2017). 

Η Ασκούσα καθήκοντα Γενικού Γραμματέα 

Αποκεντρωμένης Διοίκησης 

ΚΑΛΛΙΟΠΗ ΚΑΡΔΑΜΙΤΣΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'443/15.02.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδαςτης 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν απάτην ιστοσελίδα νννννν.θΐ.9 Γ · Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>ηΐ35ΐ6ΐ·.6ί(α>6ί.αι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178- 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ. Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1.9 Γ 
Πληροφορίες σχετικά με την λειτουργία 
της ιστοσελίδας: ΗβΙρά6$Κ.6ΐ@6ΐ.9>' 
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννθΙ>ΐπ35ΐ6Γ.6ΐ@6ΐ.9>' 

Πληροφορίες για γενικό πρωτόκολλο 
και αλληλογραφία: 9ΐ'3ππη3ΐ6Ϊ3@6ΐ.9ΐ' 

























